ddrg/super_eurlex huggingface dataset:
Direktiva Komisije

z dne 7. marca 1989

o spremembi Direktive Sveta 69/169/EGS o usklajevanju zakonov in drugih predpisov v zvezi z oprostitvijo prometnega davka in trošarine na uvoz v mednarodnih potovanjih, da se upošteva uvedba kombinirane nomenklature

(89/220/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo (EGS) št. 20/89 [2] in zlasti člena 15 Uredbe,

ker uvrstitev blaga, ki je našteto v členu 5(6) Direktive Sveta 69/169/EGS [3], kakor je bila nazadnje spremenjena z Direktivo 88/664/EGS [4], temelji na uporabi nomenklature Sveta za carinsko sodelovanje;

ker je Svet za carinsko sodelovanje potrdil Mednarodno konvencijo o harmoniziranem sistemu poimenovanj in šifrskih oznak blaga (v nadaljevanju "HS"); ker je Konvencijo potrdil Svet s Sklepom 87/369/EGS [5] in se uporablja od 1. januarja 1988; ker je bila zato izdelana kombinirana nomenklatura, da se HS uveljavi v Evropski gospodarski skupnosti; ker mora zato člen 5(6) Direktive 69/169/EGS vsebovati sklicevanja na navedeno kombinirano nomenklaturo;

ker prilagoditev Direktive 69/169/EGS kombinirani nomenklaturi zato vključuje čisto tehnične spremembe, ki na noben način ne spreminjajo področja uporabe navedene direktive,

SPREJEL NASLEDNJO DIREKTIVO:

Člen 1

V členu 5(6) Direktive 69/169/EGS sklicevanja na številke 71.07 do 71.08 skupne carinske tarife nadomestijo sklicevanja na oznake Kombinirane nomenklature 7108in 7109.

Člen 2

Države članice sprejmejo ukrepe, potrebne za uskladitev s to direktivo najpozneje do 1. julija 1989. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 7. marca 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

[3] UL L 133, 4.6.1969, str. 6.

[4] UL L 382, 31.12.1988, str. 41.

[5] UL L 198, 20.7.1987, str. 1.

--------------------------------------------------
Direktiva Sveta

z dne 25. junija 1987

o dopolnitvi Direktive 71/316/EGS o približevanju zakonodaj držav članic, ki se nanašajo na skupne določbe za merilne instrumente in metode meroslovne kontrole

(87/355/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je treba Prilogo II k Direktivi Sveta 71/316/EGS z dne 26. julija 1971 o približevanju zakonodaj držav članic, ki se nanašajo na skupne določbe za merilne instrumente in metode meroslovne kontrole [4], ki je bil nazadnje spremenjena z Direktivo 87/354/EGS [5], dopolniti z risbami razlikovalnih črk E za Španijo, EL za Grčijo in P za Portugalsko,

ker je treba omenjeno prilogo dopolniti tudi z zamenjavo razlikovalnih črk IR za Irsko z IRL,

SPREJEL NASLEDNJO DIREKTIVO:

Člen 1

1. Risbe, navedene v točki 3.2.1 Priloge II k Direktivi 71/316/EGS se s to direktivo dopolnijo z razlikovalnimi črkami E, EL in P, razlikovalni črki IR pa se s to direktivo zamenjata z IRL.

+++++ TIFF +++++

+++++ TIFF +++++

2. Člen 2

1. Države članice uveljavijo zakone in druge predpise, ki so potrebni za uskladitev s to direktivo, do 31. decembra 1987. O tem nemudoma obvestijo Komisijo.

2. Države članice morajo Komisiji posredovati besedilo določb nacionalnih zakonodaj, ki jih sprejmejo na področju urejenem s to direktivo.

Člen 3

Ta direktiva je naslovljena na države članice.

V Luxembourgu, 25. junija 1987

Za Svet

Predsednik

H. De Croo

[1] UL C 317, 10.12.1986, str. 8.

[2] Mnenje podano dne 19. junija 1987 (še neobjavljeno v Uradnem listu).

[3] UL C 150, 9.6.1987, str. 4.

[4] UL L 202, 6.9.1971, str. 1.

[5] UL L 192, 11.7.1987, str 43.

--------------------------------------------------
Direktiva Komisije

z dne 14. marca 1983

o spremembi Priloge k Direktivi Sveta 79/117/EGS o prepovedi prometa in uporabe fitofarmacevtskih proizvodov, ki vsebujejo nekatere aktivne snovi,

(83/131/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih proizvodov, ki vsebujejo nekatere aktivne snovi [1], in zlasti člena 6 Direktive,

ker razvoj znanstvenega in tehničnega znanja zahteva nekatere spremembe Priloge k Direktivi 79/117/EGS;

ker je zaželeno, da bi odpravili določeno število začasnih odstopanj od prepovedi, predpisanih v direktivi, saj so sedaj na voljo manj nevarni načini tretiranja;

ker so vse države članice obvestile Komisijo, da se ne nameravajo ali pa se ne nameravajo več posluževati teh odstopanj;

ker se zdi primerno, da se obstojna organo-klorova spojina kamfeklor doda seznamu prepovedanih aktivnih snovi, ker obstaja verjetnost, da njena uporaba škodljivo vpliva na zdravje ljudi in živali ter čezmerno negativno učinkuje na okolje; ker se je Komisija o tej spojini posvetovala z Znanstvenim odborom za pesticide;

ker so ukrepi, predpisani s to direktivo, v skladu z mnenjem Stalnega odbora za zdravje rastlin,

SPREJELA NASLEDNJO DIREKTIVO:

Člen 1

Priloga k Direktivi 79/117/EGS se spremeni na naslednji način:

1. V Delu A, "Živosrebove spojine":

(a) v odstavku 4,

"Alkil živosrebrove spojine"

, se besedilo pododstavka (a) nadomesti z naslednjim:

"Namakanje semenskega krompirja";

(b) v odstavku 5, "Alkoksialkil in aril živosrebrove spojine":

(aa) pododstavek (a) se črta;

(bb) pododstavki (b), (c) in (d) postanejo (a), (b) in (c).

2. V Delu B, "Obstojne organo-klorove spojine":

(a) v odstavku 1,

"Aldrin"

, se besedilo pododstavka (a) nadomesti z naslednjim:

"Tretiranje zemlje proti Otiorrynchus v nasadih in gredah okrasnih rastlin";

(b) v odstavku 4, "DDT", se pododstavki (a), (b), (c) in (e) črtajo;

(c) v odstavku 7, "Heptaklor", se besedilo v stolpcu 2 črta;

(d) za odstavkom 8 se v stolpec 1 doda naslednje:

"9. Kamfeklor".

Člen 2

Države članice najpozneje do 1. oktobra 1984 sprejmejo zakone in druge predpise, potrebne za uskladitev s to direktivo. O tem nemudoma obvestijo Komisijo.

Člen 3

Ta direktiva je naslovljena na države članice.

V Bruslju 14. marca 1983

Za Komisijo

Poul Dalsager

Član Komisije

[1] UL L 33, 8.2.1979, str. 36.

--------------------------------------------------
Direktiva Sveta

z dne 24. januarja 1983

o spremembi Direktive 78/176/EGS o odpadkih iz industrije titanovega dioksida

(83/29/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 100 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Komisija zaradi težav ni mogla do roka iz člena 9(3) Direktive 78/176/EGS [3] predložiti primernih predlogov za uskladitev programov za postopno zmanjšanje onesnaževanja; ker je zato treba ta rok podaljšati,

SPREJEL NASLEDNJO DIREKTIVO:

Člen 1

V členu 9(3) Direktive 78/176/EGS se stavek "Programe, navedene v odstavku 1, je treba poslati Komisiji najpozneje do 1. julija 1980, tako da lahko ta v šestih mesecih po prejemu vseh nacionalnih programov predloži ustrezne predloge Svetu…" nadomesti z "Najpozneje do 1. julija 1980 se programi iz odstavka 1 pošljejo Komisiji, ki bo pred 15. marcem 1983 Svetu predložila ustrezne predloge …".

Člen 2

Ta Direktiva je naslovljena na države članice.

V Bruslju, 24. januarja 1983

Za Svet

Predsednik

H. W. Lautenschlager

[1] UL C 292, 8.11.1982, str. 101.

[2] UL C 326, 13.12.1982, str. 1.

[3] UL L 54, 25.2.1978, str. 19.

--------------------------------------------------
Direktiva Sveta

z dne 3. decembra 1982

o tretji spremembi (PCT) Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(82/828/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker se v nekaterih državah članicah poliklorirani terfenili (PCT) uporabljajo kot termoplastična zmes, ki ohranja kovine in druge materiale pri natančni strojni obdelavi in oblikovanju; ker se poliklorirani terfenili uporabljajo predvsem za strojno obdelavo in oblikovanje pri izdelavi ali vzdrževanju sestavnih delov za plinske turbine pa tudi pri jedrskih reaktorjih, pri gradnji ogrodij za ladje in letala ter pri izdelavi polprevodniških naprav in zelo natančnih leč;

ker Direktiva Sveta 76/769/EGS [4], nazadnje spremenjena z Direktivo 82/806/EGS [5], take uporabe ne dovoljuje;

ker so poliklorirani terfenili, katerih odstranjevanje ureja Direktiva Sveta 76/403/EGS [6], bistvenega pomena za uporabo, za katero so namenjeni; ker se zdi začasno dovoljenje njihove uporabe v prostorih, o katerih se uradno obvestijo pristojni organi, upravičeno; ker je treba Prilogo k Direktivi 76/769/EGS ustrezno spremeniti;

ker sprememba, ki jo uvaja ta direktiva, ne vpliva na ponoven pregled vseh izjem pri omejitvah trženja in uporabe polikloriranih bifenilov (PCB) in polikloriranih terfenilov (PCT) v skladu z Direktivo 76/769/EGS z namenom, da se postopno zmanjša uporaba navedenih snovi; ker naj bi predloge za ponovni pregled preučili v najkrajšem možnem času,

SPREJEL NASLEDNJO DIREKTIVO:

Člen 1

V zvezi z vpisom št. 1 Priloge k Direktivi 76/769/EGS se v desni stolpec doda naslednja točka:

"7. Države članice do 31. decembra 1984 na svojem ozemlju lahko dovolijo uporabo ponovno uporabljivih sestavnih delov termoplastičnega orodja, ki ne vsebuje več kakor 50 % PCT za oporo, ohranitev in stabilizacijo delov, da se omogoči natančna strojna obdelava in oblikovanje pri izdelavi ali vzdrževanju plinskih turbin pri zračnih in pomorskih plovilih, atomskih reaktorjih, polprevodniških napravah, ladijskih in letalskih ogrodjih, opornikih za krila in opornih gredeh, zelo natančnih in optičnih lečah, merilnih napravah in poskusnih vzorcih orodij za brizganje in ulivanje v prostorih, o katerih namembnosti so pristojni organi uradno obveščeni in v katerih je tem organom na voljo dokumentacija o uporabi navedene snovi."

Člen 2

1. Države članice sprejmejo, kjer je primerno, ukrepe za uskladitev s to direktivo. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 3. decembra 1982

Za Svet

Predsednik

Ch. Christensen

[1] UL C 31, 8.2.1982, str. 9.

[2] UL C 175, 14.7.1980, str. 88.

[3] UL C 182, 21.7.1980, str. 11.

[4] UL L 262, 27.9.1976, str. 201.

[5] UL L 339, 1.12.1982, str. 55.

[6] UL L 108, 26.4.1976, str. 41.

--------------------------------------------------
Direktiva Komisije

z dne 11. februarja 1982

o prilagoditvi Priloge II Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

(82/147/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 79/661/EGS [2], in zlasti člena 8(2) Direktive,

ker se mora glede na rezultate zadnje znanstvene in tehnične raziskave prepovedati uporaba acetil etil tetrametil tetralina ob upoštevanju zdravju škodljivih nevrotoksičnih učinkov;

ker so določbe te direktive v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Prilogi II Direktive Sveta 76/768/EGS se doda naslednje:

"362 3’-etil-5’,6’,7,8’-tetrahidro-5’,6’,8’,8’-tetrametil-2’-acetonafton;

sin. : 1,1,4,4-tetrametil-6-etil-7-acetil-1,2,3,4-tetrahidronaftalen (acetil etil tetrametil tetralin, AETT)"

.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1982. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 11. februarja 1982

Za Komisijo

Karl-Heinz Narjes

Član Komisije

[1] UL L 262, 27.9.1976, str. 169.

[2] UL L 192, 31.7.1979, str. 35.

--------------------------------------------------
DIREKTIVA SVETA

z dne 24. junija 1981

o spremembi direktive Sveta 78/25/EGS o približevanju zakonov držav članic v zvezi z barvili, ki se lahko dodajajo zdravilom

(81/464/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta[1],

ob upoštevanju mnenja Ekonomsko-socialnega odbora[2],

ker člen 1 Direktive 78/25/EGS[3] predvideva, da države članice za barvanje zdravil, ki se uporabljajo za ljudi in v veterini, ne odobrijo nobenih barvil, razen tistih, ki so navedena v oddelku I in II Priloge I k direktivi Sveta z dne 23. oktobra 1962 o približevanju zakonov držav članic glede barvil, odobrenih za uporabo v živilih, ki so namenjena prehrani ljudi[4];

ker oddelek I zgoraj navedene priloge obravnava barvila za barvanje snovi in površine, oddelek II pa barvila samo za barvanje površine;

ker zaradi javnega zdravja pri zdravilih ni nobenega upravičenega razloga za vzdrževanje razlike med barvili, ki so namenjena za barvanje snovi in površine, ter barvili, namenjenimi samo za barvanje površine, kot je to pri živilih, namenjenih prehrani ljudi;

ker je treba v skladu s tem spremeniti direktivo 78/25/EGS,

SPREJEL NASLEDNJO DIREKTIVO:

Člen 1

Členu 1 direktive 78/25/EGS se doda naslednji odstavek:

"Vendar pa pri zdravilih ni razlikovanja med barvili za oboje, barvanje snovi in površine, ter barvili, ki so namenjena le barvanju površine."

Člen 2

Države članice sprejmejo ukrepe, ki so potrebni za izpolnjevanje te direktive, pred 1. oktobrom 1981 in o tem nemudoma obvestijo Komisijo.

Člen 3

Ta direktiva je naslovljena na države članice.

V Luxembourgu, 24. junija 1981

Za Svet

Predsednik

G. M. V. van AARDENNE

[1] UL C 4, 7.1.1980, str. 46.

--[2] UL C 113, 7.5.1980, str. 36.

[3] UL L 11, 14.1.1978, str. 18.

[4] UL 115, 11.11.1962, str. 2645/62.
Direktiva Komisije

z dne 9. junija 1980

o določitvi znaka na materialih in izdelkih, namenjenih za stik z živili

(80/590/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/893/EGS z dne 23. novembra 1976 o približevanju zakonodaje držav članic o materialih in izdelkih, namenjenih za stik z živili [1], in zlasti zadnje alinee člena 7(1)(a) Direktive,

ker zadnja alinea člena 7(1)(a) Direktive 76/893/EGS predvideva določitev znaka za označevanje materialov in izdelkov namesto oznake "za živila" ali posebnih oznak za uporabo takih materialov in izdelkov;

ker mora biti tak znak lahko razumljiv; ker mora biti znak oblikovan tako, da se z njim lahko pod najboljšimi tehničnimi pogoji označi material, izdelke ali druge podlage;

ker znak v Prilogi ustreza tem zahtevam;

ker so ukrepi, predvideni v tej direktivi, skladni z mnenjem Stalnega odbora za živila,

SPREJELA NASLEDNJO DIREKTIVO:

Člen 1

Znak iz zadnje alinee člena 7(1)(a) Direktive 76/893/EGS je znak, natisnjen v Prilogi.

Člen 2

Države članice sprejmejo potrebne ukrepe, da s 1. januarjem 1981 uveljavijo uporabo znaka iz člena 1.

Člen 3

Ta direktiva je naslovljena na države članice.

V Bruslju, 9. junija 1980

Za Komisijo

Étienne Davignon

Član Komisije

[1] UL L 340, 9.12.1976, str. 19.

--------------------------------------------------

BILAGANHANGANNEXANNEXEALLEGATOBIJLAGE

+++++ TIFF +++++

--------------------------------------------------
Direktiva Sveta

z dne 13. julija 1970

o četrti spremembi Direktive Sveta z dne 23. oktobra 1962 o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi

(70/358/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ker je bila Komisija v skladu s členom 11(2) Direktive Sveta z dne 23. oktobra 1962 [1] o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi, kakor je bila nazadnje spremenjena z Direktivo Sveta z dne 20. decembra 1968 [2], pooblaščena, da po posvetu z državami članicami določi analitske metode, potrebne za preverjanje, ali so merila čistosti, ki jih morajo izpolnjevati barvila, zares izpolnjena;

ker je treba Komisiji zaupati nalogo določanja postopkov vzorčenja ter metod kvalitativnih in kvantitativnih analiz barvil v živilih in na njih;

ker je v vseh primerih, kjer Svet pooblasti Komisijo za izvajanje pravil na področju živil, zaželen postopek za vzpostavitev tesnega sodelovanja med državami članicami in Komisijo v okviru Stalnega odbora za živila, ustanovljenega s Sklepom Sveta z dne 13. novembra 1969 [3],

SPREJEL NASLEDNJO DIREKTIVO:

Člen 1

Direktiva Sveta z dne 23. oktobra 1962 se spremeni v skladu z določbami členov 2 in 3.

Člen 2

"2. Postopek iz člena 11a se uporabi za določitev:

- analitskih metod, potrebnih za preverjanje izpolnjevanja splošnih in posebnih meril čistosti, določenih v Prilogi III k tej direktivi,

- postopka vzorčenja in metod za kvalitativne in kvantitativne analize barvil v živilih in na njih."

Člen 3

"Člen 11a

1. Če je treba upoštevati postopek, določen v tem členu, predsednik predloži zadeve bodisi na lastno pobudo bodisi na zahtevo predstavnika države članice Stalnemu odboru za živila (v nadaljnjem besedilu ‚odbor‘), ustanovljenemu s Sklepom Sveta z dne 13. novembra 1969.

2. Predstavnik Komisije predloži odboru osnutek ukrepov v sprejetje. Odbor da svoje mnenje o osnutku v roku, ki ga lahko določi predsednik glede na nujnost zadeve. Mnenja se podajo z večino dvanajstih glasov, pri čemer se glasovi držav članic ponderirajo na način iz člena 148(2) Pogodbe. Predsednik ne glasuje.

3. (a) Komisija sprejme predlagane ukrepe, če so v skladu z mnenjem odbora.

(b) Če predlagani ukrepi niso v skladu z mnenjem odbora ali če mnenje ni dano, Komisija brez odlašanja predloži Svetu predlog ukrepov, ki naj se sprejmejo. Svet odloča s kvalificirano večino.

(c) Če Svet ne odloči v treh mesecih po prejemu predloga, sprejme predlagane ukrepe Komisija.

Člen 11b

Določbe člena 11a se uporabljajo osemnajst mesecev od datuma, ko je bila zadeva prvič predložena odboru v skladu s členom 11a(1) ali v skladu s katero koli drugo ustrezno določbo."

Člen 4

Ta direktiva je naslovljena na države članice.

V Bruslju, 13. julija 1970

Za Svet

Predsednik

J. Ertl

[1] UL 115, 11.11.1962, str. 2645/62.

[2] UL L 309, 24.12.1968, str. 24.

[3] UL L 291, 19.11.1969, str. 9.

--------------------------------------------------
Regija MRE Mejna črta

88.1 A Od 60° J 150° V naravnost vzhodno do 170° V, naravnost južno do 65° J, naravnost zahodno do 150° V, naravnost severno do 60° J.

B Od 60° J 170° V naravnost vzhodno do 179° V, naravnost južno do 66° 40' J, naravnost zahodno do 170° V, naravnost severno do 60° J.

C Od 60° J 179° V naravnost vzhodno do 170° Z, naravnost južno do 70° J, naravnost zahodno do 178° Z, naravnost severno do 66° 40' J, naravnost zahodno do 179° V, naravnost severno do 60° J.

D Od 65 ° J 150 ° V naravnost vzhodno do 160 ° V, naravnost južno do obale, zahodno ob obali do 150 ° V, naravnost severno do 65 ° J.

E Od 65° J 160° V naravnost vzhodno do 170° V, naravnost južno do 68° 30' J, naravnost zahodno do 160° V, naravnost severno do 65° J.

F Od 68° 30' J 160° V naravnost vzhodno do 170° V, naravnost južno do obale, zahodno ob obali do 160° V, naravnost severno do 68° 30' J.

G Od 66° 40' J 170° V naravnost vzhodno do 178° Z, naravnost južno do 70° J, naravnost zahodno do 178° 50' V, naravnost južno do 70° 50' J, naravnost zahodno do 170° V, naravnost severno do 66° 40' J.

H Od 70° 50' J 170° V naravnost vzhodno do 178° 50' V, naravnost južno do 73° J, naravnost zahodno do obale, severno ob obali do 170° V, naravnost severno do 70° 50' J.

I Od 70° J 178° 50' V naravnost vzhodno do 170° Z, naravnost južno do 73° J, naravnost zahodno do 178° 50' V, naravnost severno do 70° J.

J Od 73° J na obali blizu 170° V naravnost vzhodno do 178° 50' V, naravnost južno do 80° J, naravnost zahodno do 170° V, severno ob obali do 73° J.

K Od 73° J 178° 50' V naravnost vzhodno do 170° Z, naravnost južno do 76° J, naravnost zahodno do 178° 50' V, naravnost severno do 73° J.

L Od 76° J 178° 50' V naravnost vzhodno do 170° Z, naravnost južno do 80° J, naravnost zahodno do 178° 50' V, naravnost severno do 76° J.

M Od 73° J na obali blizu 169° 30' V naravnost vzhodno do 170° V, naravnost južno do 80° J, naravnost zahodno do obale, severno ob obali do 73° J.

88.2 A Od 60° J 170° Z naravnost vzhodno do 160° Z, naravnost južno do obale, zahodno ob obali do 170° Z, naravnost severno do 60° J.

B Od 60° J 160° Z naravnost vzhodno do 150° Z, naravnost južno do obale, zahodno ob obali do 160° Z, naravnost severno do 60° J.

C Od 70° 50' J 150° Z naravnost vzhodno do 140° Z, naravnost južno do obale, zahodno ob obali do 150° Z, naravnost severno do 70° 50' J.

D Od 70° 50' J 140° Z naravnost vzhodno do 130° Z, naravnost južno do obale, zahodno ob obali do 140° Z, naravnost severno do 70° 50' J.

E Od 70° 50’ J 130° Z naravnost vzhodno do 120° Z, naravnost južno do obale, zahodno ob obali do 130° Z, naravnost severno do 70° 50’ J.

F Od 70° 50' J 120° Z naravnost vzhodno do 110° Z, naravnost južno do obale, zahodno ob obali do 120° Z, naravnost severno do 70° 50' J.

G Od 70° 50' J 110° Z naravnost vzhodno do 105° Z, naravnost južno do obale, zahodno ob obali do 110° Z, naravnost severno do 70° 50' J.

H Od 65° J 150° Z naravnost vzhodno do 105° Z, naravnost južno do 70° 50' J, naravnost zahodno do 150° Z, naravnost severno do 65° J.
(4)

Evropska agencija za varnost hrane (v nadaljnjem besedilu: Agencija) je v mnenju z dne 4. maja 2022 (3) ugotovila, da je sepiolitska glina pod predlaganimi pogoji uporabe varna za molzne prežvekovalce, odstavljene prašiče, pitovne prašiče in druge rastoče prašiče v količini 20 000 mg na kilogram popolne krmne mešanice, za salmonide v količini 17 600 mg na kilogram popolne krmne mešanice in za pitovne piščance v količini 10 000 mg na kilogram popolne krmne mešanice ter nima škodljivega učinka na varnost potrošnikov ali okolje. Ni pa mogla sprejeti sklepa o varnosti dodatka za druge živalske vrste in kategorije. Ugotovila je tudi, da dodatek predstavlja tveganje pri vdihavanju za uporabnika, zlasti zaradi prisotnosti kristalnega kremena in niklja v dodatku, ter da ni dražilen za kožo ali oči, vendar bi ga bilo treba obravnavati kot povzročitelja preobčutljivosti kože in dihal. Sklenila je, da je dodatek učinkovit kot vezivo in sredstvo proti strjevanju. Potrdila je tudi poročilo o analizni metodi v krmi, ki ga je predložil referenčni laboratorij, ustanovljen z Uredbo (ES) št. 1831/2003.
(10)

Agencija je v svojem znanstvenem mnenju tudi menila, da uživanje ličink Alphitobius diaperinus lahko povzroči alergijske reakcije pri osebah, ki so alergične na rake in pršice. Poleg tega je navedla, da lahko novo živilo vsebuje dodatne alergene, če so ti prisotni v substratu, s katerim se hranijo žuželke. Zato je primerno, da so ličinke Alphitobius diaperinus v zamrznjeni obliki, obliki paste, posušeni obliki in obliki prahu kot take, in živila, ki jih vsebujejo, ustrezno označeni v skladu s členom 9 Uredbe (EU) 2015/2283.
(1)

Evropski parlament, Svet in Komisija so v Medinstitucionalnem sporazumu z dne 13. aprila 2016 o boljši pripravi zakonodaje (3) potrdili svojo skupno zavezo za posodobitev in poenostavitev zakonodaje Unije.